વીડિયો ગેમ એડિક્શનના કારણે બાળકોના દિલો દિમાગ પર થતી વિપરીત અસર હવે એટલી ખતરનાક હદે પહોંચી છે કે, વિશ્વ આરોગ્ય સંસ્થાએ ‘વીડિયો ગેમ ડિસઓર્ડર’ની બીમારીને અન્ય બીમારીઓની જેમ જ એક બીમારી તરીકે જાહેર કરી છે. વિશ્વ આરોગ્ય સંસ્થા કહે છે કે સતત વીડિયો ગેમ રમવાથી બાળકની માનસિક પરિસ્થિતિ અસમતોલ બને છે અને ખાસ કરીને કિશોરોના માનસિક સ્વાસ્થ્યને તે ભારે નુકસાન પહોંચાડે છે. વિશ્વ આરોગ્ય સંસ્થાએ આ બીમારીને ‘ગેમિંગ ડિસ ઓર્ડર’ એવું નામ આપ્યું છે. જો કે કેટલાકે આ પ્રશ્ને ચર્ચા પણ ઊભી કરી છે. કારણ કે તેનાં લક્ષણો અને સારવાર સ્પષ્ટ થઈ નથી.